H.dafne+5

Mite de dafne
filla del déu riu Peneu de Tessàlia i de Creüsa, va ser una nimfa dels boscos, que a més era sacerdotessa de Gea, la deessa de la fertilitat de la terra. Després que Apol·lo, el símbol de la bellesa masculina, es burlés de les fletxes de Cupido , aquest va decidir venjar-se, i li va clavar una fletxa amb la punta d'or a Apol·lo perquè s'enamorés de Dafne, i a ella li va clavar una fletxa amb la punta de plom, perquè es tornés insensible a l'amor. Apol·lo, bojament enamorat de Dafne, no parava de perseguir-la, però ella el defugia. Quan Apol·lo estava a punt d'atrapar-la, Dafne li va demanar al seu pare Peneu que li traiés la bellesa, i aquest la va convertir en un llorer. Apol·lo, trist i resignat, va convertir el llorer en el seu símbol, i des d'aleshores sempre porta una corona de llorer.